રસ્તાના ખાડાઓમાં વરસાદી પાણી ભરાયેલું રહેતા લોકોને પસાર થવામાં મુશ્કેલી પડી રહી છે. ચારપુલથી લુન્સીકુઇ જતા રસ્તા પર પણ ખાડા-ટેકરા થઇ ગયા છે. શહીદ ચોક પાસે રસ્તા પર ખોદકામ બાદ યોગ્ય મરામત ન થતાં રસ્તો બેસી જતાં વાહનચાલકો સામે અકસ્માતને ખુલ્લું નિમંત્રણ મળી રહ્યું છે. આ ઉપરાંત સયાજી વૈભવ લાયબ્રેરી સામે મુખ્ય રસ્તા પર ખોદકામ બાદ યોગ્ય મરામત ન થતાં અને રસ્તો પાણીમાં ધોવાઇ જતાં ખાડા-ટેકરાઓને કારણે વાહનચાલકોને પસાર થવામાં મુશ્કેલી પડતા ટ્રાફિકજામની સ્થિતિ જોવા મળે છે.